Əvəzində (qoşma, Növrəs İman)
Ovçunsuyam bir şahmarın qoynunda,
Yatıram onunla yar əvəzində,
Xəstəyəm, ürəyim yaman istəyir,
Yeyirəm bibarı nar əvəzində.

Bu qəmli könlümü bir kimsə bilməz,
Məhşərədək üzüm şad olub gülməz.
Atəşimi daşqın çaylar söndürməz,
Od allam ağzıma qar əvəzində.

İman, sirrin öz qəlbində pünhandı,
Ariflər eşidib, dərdimi qandı.
Ala qarğa öz yerində tərlandı,
Tərlan qürbət eldə sar əvəzində.

XX əsrin qoşmaları